MLDataScientist/Wikipedia-uzbek-2024-05-01 huggingface dataset:
Talimarjon shahri

Talimarjon shahri — Qashqadaryo viloyati Nishon tumanidagi shahar. U Qarshi choʻlini oʻzlashtirish maqsadida Qarshi magistral kanali hamda Talimarjon suv ombori evaziga qurilgan shahar boʻlib, 1975 — yil 14-aprelda Talimarjon „shahar“ maqomini olgan. Yer maydoni — 272 km.kv. aholi soni 11,7 mingdan ortiq (2021). Shundan 10668 nafarini oʻzbeklar, 707 nafarini tojiklar, 59 nafarini ruslar, 191 nafarini turkmanlar, 40 nafarini tatarlar va 35 nafarini boshqa millatlar tashkil qiladi. 1963-yildan 1969-yilgacha keng koʻlamdagi koʻp qavatli va xonadonlar qurilgan boʻlib, 1975-yilga qadar aholi asosiy qurilish, taʼmirlash, kanaldan suv chiqarish ishlarini amalga oshirgan va Talimarjon suv ombori barpo etilgan. Talimarjon suv ombori Qashqadaryo choʻlini oʻzlashtirish maqsadida Amudaryodan 156 metr balandlikdagi omborga suv yetkazadi. U yerda 7 ta nasos stansiyasi boʻlib har bir nasos stansiyasida 7 tagacha Oʻzbekiston hududidagi eng katta va yirik nasoslar joylashtirilgan. Har bir nasos 1 sekundda 40 kub suv haydash quvvatiga ega. Bu juda katta hajm boʻlib, ular Qashqadaryoni 7 ta tumanini va Buxoroni bitta tumanini sugʻorish va suv bilan taʼminlash uchun foydalaniladi va shu choʻlni oʻzlashtirilishda Qashqadaryo kanallari asosiy qon tomir vazifasini bajaradi.

Talimarjonda 4 ta mahalla fuqarolar yigʻini — „Doʻstlik“, „Tinchlik“, „Obi-hayot“ va „Obod“ mahallalari faoliyat olib boradi. Bundan tashqari, u 3 ta maktab (4-umumiy oʻrta taʼlim maktabi 640 oʻrinli (1095 nafar oʻquvchi), 34-umumiy oʻrta taʼlim maktabi 216 oʻrinli (526 nafar oʻquvchi), 39-umumiy oʻrta taʼlim maktabi (260 nafar oʻquvchi); 1 ta ixtisoslashtirilgan maktab (13-sonli "Bolalar musiqa va sanʼat maktabi); 3 ta maktabgacha taʼlim muassasasi (19-MTM 140 oʻrinli 9150 nafar tarbiyalanuvchi, 20-MTM 280-oʻrinli (275 nafar tarbiyalanuvchi, Davlat xususiy sherikchiligidagi MTM; 1 ta shifoxona (Talimarjon shifoxonasi); 4 ta dorixona (1 ta ijtimoiy, 3 ta xususiy); 1 ta bolalar va oʻsmirlar sport maktabi; 4 ta Xususiy va uy-joy mulkdorlar shirkati; 1 ta masjid; 2 ta qabristondan tashkil topgan.

Havolalar 
https://qashqadaryo.uz/oz/nview/talimarjon-obod-shaharga-aylanadi-21-04
https://yuz.uz/uz/news/talimarjon-yanada-obod-goshaga-aylandi
Dahyakota

Dahyakota — Namangan viloyatida joylashgan qishloq. Dahyakota toponimi dahyak („oʻndan bir“) — daromadning o‘ndan biri qismi hisobida toʻlanadigan soliq nomidan olingan. Shuningdek, baʼzi bir madrasa talabalari va mudarrislariga har yili toʻlangan nafaqa ham dahyak deb nomlangan. Dahyakota esa xon xazinasidan dahyak (nafaqa) olib turgan mashhur shayh yoki diniy ulamo hisoblangan. Shuningdek, Dahiyak — o‘n bir ota degani boʻlib, o‘z navbatida — Dahyaota — tirik-g‘oyib, aslida barhayot bo‘lgan kishi demakdir.
Rivoyatlarga qaraganda, Dahyaota 11 ogʻa-inilarnining eng kenjasi boʻlgan. Dahyaotadan katta ogʻalari Ovchi buva (O‘nhayatda), Buva ota va Podsho ota buvalar (Qirgʻizistonning Aqsu tumanida), Ko‘k to‘nli buva, Mashhad buva (O‘nhayatda) va boshqalar boʻlgan. Norin daryosi Ovchi buva degan manzilga yaqin jovdan oqqan. Og‘a-inilar nomozni
Ovchi buva huzurida o‘qishgan. Bir kuni toshqin tufayli Dahyaota namozga kechikib boradi. Jamoat duo qilishib, Allohdan daryoni sal naridan oqishini so‘raganlar. Daryo nariroqdan oqa boshlaydi va „Norin“ nomini oladi. Shuning uchun ham Dahyaotada toshqin boʻlmaydi.

Manbalar 

.

Namangan viloyatidagi qishloqlar
Yorkatay

Yorkatay — Namangan viloyatida joylashgan qishloq.
Qishloq nomi katak, tor, kichkina uycha degan soʻzlardan kelib chiqqan. Maʼlumotlarga qaraganda, qishloq avvallari qo‘shni Yorqo‘rg‘on qishlogʻi bilan qoʻshilgan boʻlgan. Lekin maydoni nisbatan kichkina, moʻjaz boʻlganligi sababli ham hududni „Yorkatak“ deb atashgan. Keyinchalik, bu atama buzilib, Yorkatay boʻlib ketgan.

Manbalar 

Namangan viloyatidagi qishloqlar
Irislar (Surat)

„Irises“ — Vincent van Goghning koʻplab iris surati tushirilgan asarlaridan biri. Asar 1890-yilda yaʼni rassomning vafotidan bir yil avval Fransiyaning Sent-Remi-de-Provens shahriga qarashli Sent-Pol-de-Mausolda joylashgan Ruhiy kasalliklar shifoxonasida chizilgan.

Van Gogh 1889-yilning may oyida, ruhiy kasalliklar shifoxonasiga yotqizilgan haftadan boshlab Irislar suratini chizishni boshlagan. Suratni Van Gogh asosan kasalxona bogʻida yaʼni tabiat qoʻynida chizgan. Rassomning asarlarida yaqqol koʻzga tashlanadigan yuqori kayfiyat hissi bu asarda koʻzga tashlanmaydi. Rassom suratni „kasalligimning chaqmoq tayoqchasi“ deb atagan, chunki chizayotgan bu surati uni aqldan ozishdan saqlayotganiga ishongan.

Ehtimol, Van Gogh oʻsha davrning boshqa rassomlari singari, yapon ukiyoe sanʼat maktabida yaratilgan asarlardan ilhomlangan boʻlishi mumkin. Van Gogh bu suratga qoralama sifatida qaragan. Shuning uchun asarning bizga maʼlum boʻlgan aniq tasviri yoʻq. Van Gogning akasi Theo undan farqli oʻlaroq  rasmga ijobiy munosabatda boʻlgan va asarni 1889-yil sentyabr oyida Société des Artistes Indépendantsda boʻlib oʻtayotgan yil koʻrgazmasiga Starry Night Over the Rhône (Yulduzli tun) asari bilan birga taqdim etgan. Theo Vincentga koʻrgazma borasida shunday deb yozgan: „Rasm uzoqdan qaraganda koʻz qamashtiradi. Irislar hayot nafasini oʻzida jamlagan goʻzal asardir“.

Asarning mulk huquqi tarixi 
Suratni qoʻlga kiritgan birinchi sohibi sanʼat asarlari sotuvchisi va Vincent van Goghning homiysi Julien "Père" Tanguy boʻlgan. Van Gogh Tanguyning portretini uch marta chizgan. 1892-yilda Tanguy "Irises"ni Van Goghning homiylaridan biri boʻlgan sanʼatshunos va anarxist Oktav Mirboga sotgan. Mirbo surat uchun 300 frank toʻlagan.

Surat 1987-yilda eng yuqori narxda sotilgan sanʼat asari boʻlgan va bu mavqeni ikki yarim yil davomida oʻzida saqlab qolgan. Keyinchalik asar Alan Bondga 53,9 million dollarga sotilgan, ammo Bondda suratni sotib olish uchun yetarli mablagʻ boʻlmagan. Irises asari 1990-yilda Los-Anjelesdagi J. Pol Getti muzeyiga sotib yuborilgan.

Manbalar

Havolalar 

 Van Gogh, paintings and drawings: a special loan exhibition14 Nisan 2017 tarihinde Wayback Machine sitesinde arşivlendi., a fully digitized exhibition catalog from The Metropolitan Museum of Art Libraries, which contains material on this painting (see index)
Suratlar
Sanʼat asarlari
Van Gogh
1889
Abdurahmonboy madrasasi

Abdurahmonboy Amir Muzaffarxon davrida (1860 — 1885) Shahrisabzdan Buxoroga kelgan va ushbu madrasani qurdirgan.

Tarixi  
U Xoja Nurobod guzarida joylashgan bo‘lib, 9 hujra va 1 darsxonadan iborat bo‘lgan.Madrasaning qurilishiga oid hujjat saqlanib qolgan. U: „Rohmanning xalifasi va soyasi janob oliy hazrat sayyidimizga bandalarning eng kamtarini va duogo‘ylari orasidagi ko‘rinmas gard bo‘lmish qozikalon mulla Mir Badriddin arz qilgay“, — deb boshlanadi. Hujjatdan anglashilicha, mazkur madrasa vaqf mulkiga ega bo‘lgan. Unga mulla Xolmurod salovotxon mudarris etib tayinlangan. Madrasa sohibining shartiga ko‘ra, har bir hujrada bir nafardan talaba yashashi lozim bo‘lgan. Quyidagi talabalar ushbu madrasada o‘qish uchun tavsiya qilingan: Mulla Neʼmatulloh Baljuvoniy (mullajalolxon), mulla Hidoyatullaxoja Buxoriy (aqoidxon), mulla Yaʼqub xoja Buxoriy (aqoidxon), mulla Qosim Ko‘lobiy (hidoyaxon), mulla Nizomiddin G‘o‘ljagiy (aqoidxon), mulla Jaloliddinxoja Buxoriy (aqoidxon), mulla Xayrulloh Qarshigiy (hoshiyaxon), mulla Muhammad Sharif valadi Abdurahmonboy, qori mulla Abdulloh Hisoriy (hikmatxon). Ularning orasida mulla Muhammad Sharif madrasa quruvchisining o‘g‘li edi. Mudarrisga 12 tilla tanga haq to‘langan. Abdurahmonboy madrasasidagi o‘quv ishlariga doir to‘rtta rasmiy hujjat saqlanib qolgan (1990-63; 1997-29,43; 1998-14). Ularda ham mazkur madrasa 9 hujradan iborat ekani ko‘rsatilgan.

Manbalar 

Madrasalar
Mirzaravot

Mirzaravot — Namangan viloyatida joylashgan qishloq. Maʼlumotlarga qaraganda, bu yerlarda Uchqo‘rg‘on — Namangan arigʻi (Yangiariq, XIX asr) qazilgunga qadar aholi yashamagan. Ariq qazilgach, turli hududlardan qazuv ishlariga jalb qilingan ishchilar bu yerlarga kelib, shu hududda yashay boshlaganlar. Ishboshilardan biri — Qulmirza ismli kishi boʻlib, u birinchilar qatorida bu yerga uy quradi. Qishloq nomi ham mana shu Mirza ismli shaxs nomi bilan bogʻliq.

Manbalar 

Namangan viloyatidagi qishloqlar
Olmurut (qishloq)

Olmurut — Namangan viloyatida joylashgan qishloq. Mahalliy aholining fikricha, bundan bir necha yuz yillar oldin qishloq hududida olmurut daraxti juda koʻp boʻlgan. Shu sababli, yerlik aholi qishloqni nomi aynan olmurut daraxti bilan bogʻlaydilar.

Manbalar 

Namangan viloyatidagi qishloqlar
Chek (qishloq)

Chek — Namangan viloyatida joylashgan qishloq. Maʼlumotlarga qaraganda, qishloq asoschilaridan biri boʻlmish Yoʻldosh
koʻsa ismli kishi oʻz yerlarini odamlarga chek sifatida boʻlib bergan. Oʻsha vaqtda qazilgan barcha ariqlar, oʻrnatilgan quvurlarga ham Yoʻldosh koʻsaning nomi qoʻshib aytilgan. Qishloq shu tariqa Chek nomi olgan.

Manbalar 

Namangan viloyatidagi qishloqlar
Abdurahmonbek madrasasi

Bu madrasa ham vaqf mulkiga ega bo‘lgan. Uning hujjati saqlanib qolgan. U birdan vaqf mulkini taʼkidlashdan boshlangan.

Tarixi 
Voqif Soʻzangaron guzaridagi Navi oliy rastasida 7 do‘konini vaqf qilgan. Shundan so‘ng hamdu sano va undan keyin: „Abdurahmonbek valadi Qozixon hijriy 1328-yili safar oyida Hofiz qo‘ng‘irot guzaridagi bitta hovlisini hujrasiz talabalarga va mazkur 7 do‘konini hamda Cho‘qmoq mavzesida 200 tanob yerni vaqf qilgan“. Mutavalli etib qozi ul-quzzot mulla Mir Badriddin tayinlagan. Abdurahmonbek Poyi ostona guzarida yaroqsiz bir bo‘lak yerni sotib olgan va unga ikki qavatli qilib pishiq g‘ishtdan madrasa qurdirgan. U yigirma bir hujrali va bitta darsxonadan iborat bo‘lgan. G‘arbida ko‘cha, shimolida Poyi ostona hammomi, sharqida go‘lax hovlisi, janubida mulla Muhammad mufti madrasasi bo‘lgan. Hujjat bo‘yicha, har bir hujraga ikki nafardan talaba qo‘yilgan va darsxonaga bitta mudarris tayinlangan. Vaqf mablag‘i quyidagi tartibda taqsimlangan. Avvalo, farrosh va meshkobchi vazifasini bajargan shaxsga bir yilda 280 tanga, sartaroshga 115 tanga ajratilgan. Qolgan mablag‘ 7 qismga bo‘linib, undan 1 qism mudarrisga, 6 qism 21 hujrada yashayotgan talabalarga berilgan. Hujjat 123 qatordan iborat. Nastaʼliq xati, tili forsiy. Tagida Mir Burhoniddin sadr rais ibn qozi ul-quzzot mulla Mir Badriddin muhri ham bo‘lgan.

Manbalar 

Madrasalar
Stanley Kubrick

Stanley Kubrick (, 1928-yil 26-iyul, Manhattan, New York, AQSh — 1999-yil 7-mart, Childwickbury, Hertfordshire, Angliya, Buyuk Britaniya)— britaniyalik va amerikalik kinorejissyor, ssenariychi, kinoprodyuser, kinooperator, fotograf. XX asr 2-yarmining eng buyuk kinematografistlaridan biri.

Filmografiyasi

Manbalar

Havolalar  

 

AQSHda tugʻilganlar
Amerikalik kinorejissyorlar
Kinorejissyorlar haqidagi chala maqolalar
Oscar mukofoti sohiblari
BAFTA mukofoti sohiblari
Amerikalik kinoprodyuserlar
1928-yilda tugʻilganlar
1999-yilda vafot etganlar
Abdurahimboy madrasasi

Ushbu madrasa Chor baqqol guzarida, 6 hujrali bo‘lgan. Ammo Buxoroda Samarqand chor baqqoli va O‘g‘lon darvoza chor baqqoli nomli ikkita guzar bo‘lgan. Bu madrasa ularning qay biriga tegishli ekani aniqlanmagan. Chunki ularning ikkisida ham madrasalar mavjud.

Manbalar 

Madrasalar
Yashiq (qishloq)

Yashiq — Namangan viloyatida joylashgan qishloq. Mazkur hudud Fargʻona vodiysida yashovchi qipchoq urugʻlaridan
biri boʻlgan yashiq urugʻining nomidan olingan.

Manbalar 

Namangan viloyatidagi qishloqlar
Yettiqashqa (qishloq)

Yettiqashqa — Namangan viloyatida joylashgan qishloq. Qashqa soʻzining bir nechta maʼnosi bor. Xususan, qirgʻizlarda beklarni hamda sarkardalarni qashqa deb atashgan. Shunigdek, qirgʻizlar va Fargʻona vodiysi qipchoqlari orasida yettiqashqa nomli urugʻ ham boʻlgan. Mulla Sayfiddin Axsikandiyning „Majmua at tavorix“ asarida (XVI asr) yozilishicha, yettiqashqa qavmi Dashti Qipchoqdagi Qulon shahridan chiqqan Oqtemir Qipchoqning yettita ko‘kqashqa ot minib yurgan yetti o‘g‘illarining avlodi hisoblanadi. Yettiqashqa qishlogʻi toponimining nomlanishi haqida shunday farazlar mavjud.

Manbalar 

Namangan viloyatidagi qishloqlar
Abdunazar mufti madrasasi

Poyi ostona guzarida, 22 hujradan iborat bo‘lgan. Mufti Abdunazar karminalik bo‘lgan. Madrasa Abduahadxon davrida qurilgan. Maʼlumki, mazkur amir hokimiyatni ko‘proq Karminadan turib boshqargan va ular o‘rtasida yaxshi munosabat mavjud bo‘lgan bo‘lishi ham mumkin.

Manbalar 

Madrasalar
Tonya (Turkiya)

Tonya (qadimiy yunoncha: Thoania, teyana; usmonli turkcha: ṷﻮﻧﻴﻪ, rom. Tonya) — Turkiyaning Qora dengiz mintaqasidagi Trabzon viloyatiga qarashli shahar va tuman hisoblanadi. Hokim—Usmon Beshel( AKP ).

Manbalar 

Manbalar

Havolalar 

 Tuman hokimining rasmiy sayti 
 Tuman hokimligining rasmiy sayti 
 Tonyahaber sayti http://www.tonyahaber.net  
 Tonya

Koordinatalar Vikimaʼlumotlarda
Shoʻnger (qishloq)

Shoʻnger () — Qozogʻiston Respublikasining Jambul viloyati Turar Risqulov tumanidagi qishloq. Qulan qishloq okrugi tarkibiga kiradi. KATO kodi — 315030300.

Aholisi 
1999-yilda qishloq aholisi 548 kishini (338 erkak va 210 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 173 kishi (92 erkak va 81 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Porto de Galinhas

Porto de Galinhas — Braziliyaning Pernambuko yerida joylashgan plyajdir. Portu de Galinhas asosiy sayyohlik maskani hisoblanadi. Plyaj oʻzining yorqin suvli plyajlari va tabiiy hovuzlari bilan mashhur. U Ipojuka shahar tarkibiga kiradi va shtat poytaxti Resifidan 60 km (37 milya) janubda joylashgan. Portu de Galinhas joylashgan Ipojuka shaharligi 1895-yil 12-noyabrda tashkil etilgan.

Nomning kelib chiqishi 
Tarixga koʻra, shahar 1850-yilgacha Porto-Riko (Boy port) deb atalgan va u odamlar shakarqamish korxonalarida ishlash uchun qullar savdosi bilan shugʻullanadigan joyga aylangan. Noqonuniy bitimni nazorat qilishdan qochish uchun qullar gvineafowl bilan birga olib ketilgan va odam savdogarlari parollar yaratgan (portugalcha: „Tem galinha nova no porto“ — „Portda yangi tovuqlar bor“), shu sababli nom kelib chiqqan.

Tavsif 
„Sayohat va Turizm“ Braziliya jurnali oʻquvchilari tomonidan ketma-ket sakkizinchi marta „Braziliyaning eng yaxshi plyaji“ deb topildi. Ushbu jurnalga koʻra, asosiy sabablar tabiiy hovuzlarning goʻzalligi (butun Braziliyadagi qirgʻoqqa eng yaqin), ekologik yoʻllar, mehmonxona infratuzilmasi va Resife shahridagi yirik shahar va aeroportga yaqinligidir.

Manbalar

Havolalar 
 Porto de Galinhas haqida maʼlumot

Braziliya
Sholaq–Qayindi

Sholaq-Qayindi () — Qozogʻiston Respublikasining Jambul viloyati, Turar Risqulov tumaniga qarashli qishloq. Terenoʻzek qishloq okrugi tarkibiga kiradi. KATO kodi — 315055800.

Aholisi 
1999-yilda qishloq aholisi 381 kishini (189 erkak va 192 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 400 kishi (206 erkak va 194 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Amerika Qoʻshma Shtatlari madaniyati

Amerika Qoʻshma Shtatlari madaniyati (shuningdek, Amerika madaniyati deb ham yuritiladi) — Qoʻshma Shtatlardagi turli xil ijtimoiy xatti-harakatlar va normalarni, jumladan nutq, adabiyot, musiqa, tasviriy sanʼat, sahna sanʼati, ovqatlanish, din, huquq, texnologiya, shuningdek, boshqa urf-odatlar, eʼtiqodlar va bilim shakllarini oʻz ichiga qamrab oluvchi ijtimoiy holat. Amerika madaniyati Qoʻshma Shtatlar tarixi, uning geografiyasi, turli ichki va tashqi kuchlar va migratsiyalar orqali shakllangan.

Uning "Gʻarbiy asoslari" Yevropa mustamlakachiligidan kelib chiqqan va turli mahalliy guruhlar bilan oʻzaro munosabatlar, qul qilingan afrikaliklarning majburiy koʻchishi natijasida erta shakllangan. Amerika Qoʻshma Shtatlari madaniyati 1776-yildan, davlat tashkil topganidan beri muhojirlarning ketma-ket toʻlqinlari taʼsiriga duchor bo'ldi. Natijada madaniy xilma-xillik Qoʻshma Shtatlardagi jamiyatning oʻziga xos xususiyatiga aylanib qoldi.

Qoʻshma Shtatlardagi madaniyat mintaqa, irqi va etnik kelib chiqishi, yoshi, dini, ijtimoiy-iqtisodiy holati yoki aholi zichligi kabi omillarga qarab farq qilishi tabiiydir. Amerika madaniyatining turli jihatlarini past madaniyat yoki yuqori madaniyat yoki har qanday submadaniyatga tegishli deb hisoblash mumkin. Amerika Qoʻshma Shtatlari ingliz umumiy qonunidan kelib chiqqan huquqiy tizimga ega boʻlgan anglofon davlatdir .

Tarixi

Kelib chiqishi, rivojlanishi va tarqalishi 

Qoʻshma Shtatlarning Yevropaga taqaluvchi ildizlari Britaniya va Ispaniya hukmronligi davrida Shimoliy Amerikaning mustamlakachi ingliz va ispan koʻchmanchilaridan kelib chiqqan. Ingliz xalqining turlari, Britaniya orollaridagi boshqa xalqlardan farqli oʻlaroq, XVII asrda mutlaq koʻpchilikni tashkil etuvchi etnik guruh bo'lgan (1700-yilda koloniyalar aholisi 250 000 kishi edi). Ular 3,9 million kishilik umumiy aholining 47,9 foizini tashkil etishgan. 1790-yilgi birinchi aholini roʻyxatga olish vaqtida oq tanlilarning 60% ni aynan ularning ulushiga to'g'ri kelgan (3,5 foiz uels, 8,5 foiz shotland-irland, 4,3 foiz shotland, 4,7 foiz irland, 7,2 foiz nemis, 2,7 foiz golland, 1,7 foiz fransuz va 2 foiz shvedlar). Ingliz etnik guruhi Amerika xususiyatiga aylangan asosiy madaniy, ijtimoiy fikrlash va munosabatlarga hissa qoʻshgan. Har bir koloniyadagi umumiy aholi soni Pensilvaniyada 30% dan Massachusets shtatida 85% gacha boʻlgan. 1720-yillardan 1775-yilgacha boʻlgan ingliz boʻlmagan immigrantlarning katta qismi, masalan, nemislar (100 000 yoki undan ortiq), shotlandiyaliklar (250 000) ingliz madaniy substratini boyitgan va oʻzgartirgan. Diniy qarashlar protestantizmning baʼzi versiyalari qatorida bo'lgan (aholining 1,6% ingliz, nemis va irland katoliklari edi).

Manbalar

Havolalar  

AQSh
AQSh madaniyati
Davlatlar madaniyati
Tecno Spark 8

Tecno Spark 8 va Tecno Spark 8P Tecno Spark 8 seriyasining bir qismi sifatida Tecno Mobile tomonidan ishlab chiqarilgan,  Android versiyasidagi smartfonlardir . Qurilmalar Tecno Spark 7seriyadan keyingi davomchilar hisoblanadi.

Spark 8 va Spark 8P Spark 7 seriyasining takomillashtirilgan versiyasi boʻlib, turli funksiyalarga, yuqori dizaynli kamera va protsessorlarga ega. Telefonning dizayni va kamerasi ijobiy qabul qilindi, biroq tez zryadlash imkoniyati yo'qligi tanqid qilindi.

Texnik xususiyatlari

Uskuna qismlari 
Spark 8 20:9 tomonlar nisbati bilan 720p piksellar soniga ega, Spark 8P esa 20:9 nisbatda 1080p piksellar soniga ega. Spark 8 6,52 dyuymli displeyga ega, Spark 8P esa 6,6 dyuymli displeyga ega. Spark 8 MediaTek Helio P22 SoC, Spark 8P esa MediaTek Helio G35 SoC bilan birga keladi. Spark 8 2 Gb tezkor xotiraga ega, Spark 8P esa 4 Gb tezkor xotiraga ega. Spark 8 64 GB xotiraga ega, Spark 8P esa 64/128 GB xotiraga ega. Barcha qurilmalar microSD dan foydalanish imkoniyatiga ega. Ikkala qurilma ham 5000 mA/soat batareya quvvatiga ega, ayni paytda 10 vatt quvvatga ega. Spark 8 16 megapikselli asosiy va 2 megapikselli  ikkita orqa kameraga, 8 megapikselli old kameraga ega. Spark 8P 50 megapikselli asosiy kameraga ega ikkita orqa kameraga, 8 megapikselli old kameraga ega.

Dasturiy ta'minot 
Spark 8 Android 11 (Go edition) da ishlaydi, Spark 8P esa standart Android 11 da ishlaydi, ikkalasi ham HiOS 7.6 da ishlaydi. HiOS 7.6 Peek Proof, Ovozni o'zgartiruvchi, Telefonni klonlash va Hujjatlarni tuzatish funksiyalariga ega.

Qabul 
Cashify Spark 8 ning akkumulyatori, displeyi va DTS ovoz effekti uchun maqtab, qurilma “ajoyib dizayn”ga ega ekanligini ta’kidladi. Biroq, tez zaryadlash quvvati va 5G ulanishining  yetishmasligi tanqid qilindi.

DroidAfricadan Stiven Ekpa Spark 8 ni dizayni va ishlashi uchun yuqori baholadi. Biroq, u qurilmaning ovoz sifatini tanqid qildi, shu bilan birga, "dinamik naushnik panjarasi bilan birlashtirilganligini" ta'kidladi.

Mobi Trends kompaniyasidan Alfred Gitonga Spark 8P ni displeyi, dizayni va kamerasini yuqori baholadi va shu bilan birga, "kamera nuqtai nazaridan, Spark 8P katta yaxshilanish va, albatta, smartfonning ajoyib sotuv yo'li " ekanligini ta'kidladi.

Yinkmedia Spark 8P haqida ijobiy baho berdi. Maqtov akkumulyator, dizayn, displey va kameraga qaratildi, shu bilan birga old kamerasi yaxshilanishi kerak ekanligi nazarda tutildi.

Manbalar 

Android smartfonlar
Tecno
Tecno pova
Edin Junuzović

Edin Junuzovic ( 1986-yil 28-aprelda tug'ilgan) - xorvatiyalik futbolchi. Buxoro futbol klubining sobiq hujumchisi.

Karyera statistikasi 
Klub, mavsum, musobaqalar bo'yicha ishtirok va gollar

Manbalar

Havolalar  
 Edin Junuzović  K liga saytida profili
Yashayotgan insonlar
Xorvatiyalik erkak futbolchilar
Futboldagi erkak hujumchilar
Buxoro klubi futbolchilari
HNK Orijent futbolchilari
HNK Rijeka futbolchilari
FC Amkar Perm futbolchilari
FC Dinamo Bryansk futbolchilari
Jetisu klubi futbolchilari
Ordabasi klubi futbolchilari
Gyeongnam FC futbolchilari
FC Kaisar jamoasi futbolchilari
Al-Minaa SC futbolchilari
Rossiya Premyer-ligasi futbolchilari
Rossiya birinchi ligasi futbolchilari
Qozogʻiston Premyer-ligasi futbolchilari
K liga 1 futbolchilari
Oʻzbekiston Superligasi futbolchilari
Xorvatiyalik muxojir erkak futbolchilari
Rossiyadagi chet ellik erkak futbolchilar
Qozogʻistondagi chet ellik erkak futbolchilari
Janubiy Koreyadagi chet ellik erkak futbolchilari
Oʻzbekistondagi chet ellik erkak futbolchilar
Yağmur Tanrısevsin

Yağmur Tanrısevsin (1990-yil 24-avgustda tugʻilgan) — turkiyalik aktrisa va dizayner.

Faoliyati 
Tanrısevsin Marmara universitetining Tasviriy sanʼat fakultetining dizayn yoʻnalishini tamomlagan. U oʻz ijodiy faoliyatini har ikki sohada yaʼni aktrisalik va dizayn yoʻnalishlarida davom ettirmoqda. U Meltem Cumbul, Betül Alganatay, Ümit Çırak, Bahar Kerimoglu va Merve Taşkan kabi aktyorlardan aktyorlik saboqlarini olgan. U ingliz tilidagi „The Tradegy“ nomli qoʻrqinchli filmda Jennifer rolini oʻynagan.

„Pis Yedili“ serialida mehmon rolini ijro etgan. 2011-yilda „Adini Feriha Koydum“ serialida Ece rolini ijro etgan, 2013-yilda esa „Aşk Ağlatır“ filmida rol oʻynagan. Kino karerasini „Geniş Aile: Yapıştır“ serialida Chagla rolini va „Yok Artık 2“ serialida Damla rolini ijro etgan filmlari bilan davom ettirdi. Aktirisa „Güneşi Beklerken“ filmida Melis Güzelning hissiy inqirozni boshidan kechirayotgan mashhur bir oilaning nozik qizi rolini ijro etganligi orqali katta muvaffaqiyatga erishdi. U 2014-yilda Haluk Bilginer rol oʻynagan filmga „Kaçak“ rolida qoʻshildi. U televideniyedagi faoliyatini „Bana Baba Dedi“, „May Kraliçesi“ va „İki Yalanji“ seriallarida rollar bilan davom ettirdi. 2020-yilda aktrisa 2021-yil aprel Box Office maʼlumotlariga koʻra Turkiyada barcha davrlarning eng koʻp koʻrilgan 68-filmi hisoblangan „Baba Parasi“ filmida rol oʻynadi.

Filmografiyasi

Filmlarda

Televizion rollari

Mukofotlari va nominatsiyalari

Manbalar

Havolalar 
 
 
1990-yilda tugʻilganlar
Yashayotgan insonlar
Turkiyalik aktrisalar